ಲೋಹವಿಜ್ಞಾನಿ ಬಾಬ್‌ ಲೀ ಮತ್ತು ಪಿಯಾನೊ ಶಿಕ್ಷಕಿ ಹೆಲೆನ್‌ (ಕುಟುಂಬದ ಹೆಸರು ಬಕ್ಸ್‌ಟನ್‌) ದಂಪತಿಗಳಿಗೆ ಮೂವರು ಪುತ್ರರಲ್ಲಿ ಬ್ರೆಟ್‌ ಲೀ ಎರಡನೆಯವರು. ಮಾಜಿ ಆಸ್ಟ್ರೇಲಿಯನ್‌ ಸವ್ಯಸಾಚಿ (ಆಲ್‌ರೌಂಡರ್‌) ಹಾಗೂ ನ್ಯೂ ಸೌತ್‌ ವೇಲ್ಸ್‌ ಬ್ಲೂಸ್‌ ನಾಯಕ ಶೇನ್‌ ಲೀ ಅವರ ಅಣ್ಣ. ತಮ್ಮ ಗ್ರ್ಯಾಂಟ್‌ ಲೀ ಅಂಡರ್‌-19(19 ವರ್ಷದವರಿಗಿಂತ ಕೆಳಗಿನ) ಮಟ್ಟದ ಪಂದ್ಯಗಳಲ್ಲಿ ನ್ಯೂ ಸೌತ್‌ ವೇಲ್ಸ್‌ ತಂಡದ ಪರ ಕ್ರಿಕೆಟ್‌ ಆಡಿ, ಈಗ ಒಬ್ಬ ಲೆಕ್ಕಾಧಿಕಾರಿಯಾಗಿದ್ದಾರೆ. ಬ್ರೆಟ್‌ ಲೀ ಬಾಲಾರ‌್ಯಾಂಗ್‌ ಪಬ್ಲಿಕ್‌ ಸ್ಕೂಲ್‌ ಮತ್ತು ಓಕ್‌ ಫ್ಲ್ಯಾಟ್ಸ್‌ ಪ್ರೌಢಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ಅವರ ಗೌರವಾರ್ಥ, ಈ ಓಕ್‌ ಫ್ಲ್ಯಾಟ್ಸ್‌ ಪ್ರೌಢಶಾಲೆ ತನ್ನ ಕ್ರಿಕೆಟ್‌ ಮೈದಾನಕ್ಕೆ ಬ್ರೆಟ್‌ ಲೀ ಹೆಸರನ್ನಿಟ್ಟಿದೆ. ನ್ಯೂ ಸೌತ್‌ ವೇಲ್ಸ್‌ನಲ್ಲಿ ವಿದ್ಯುನ್ಮಾನ ಉತ್ಪನ್ನಗಳ ಅಂಗಡಿಗಳ ಸರಣಿ 'ಬಿಂಗ್‌ ಲೀ' ಹೆಸರು ಬ್ರೆಟ್‌ ಲೀಯವರ ಉಪನಾಮ 'ಬಿಂಗ್‌'ನ ಆಧಾರವಾಗಿದೆ.